### Beslutningstema

Det skal besluttes, om der skal ske en formidling af de fundne dele af [adresse] i Tønder på [adresse].

### Historik

§17, stk. 4 udvalget - [adresse], besluttede på møde den 17. december 2021, at arkitekterne på Midtbyprojektet skulle se på muligheder for eventuelt at indarbejde de arkæologiske fund i planen for [adresse] og hvordan dette påvirker den oprindelige tanke og disponering for pladsen. Udvalget aftalte, at mødes i januar med henblik på at drøfte mulighederne ud fra arkitektens oplæg.

Benthe Frederiksen mødtes i den sammenhæng den 27. januar 2022 for en opfølgning og præsentation af forslag som arkitekterne har udarbejdet efter udvalgsmødet i december.

### Sagsfremstilling

Effekt Arkitekterne har arbejdet med flere scenarier, som på forskellig vis præsenterer de arkæologiske fund af [adresse]. De forskellige scenarier er vedlagt sagen i præsentationsform.

Foruden forslag til bevarelse af de arkæologiske fund, viser skitserne også de ændringer, der vil være til vejudforming, antal parkeringpladser m.m.

Scenarierne er:

* Scenarie 0; Nulløsning, hvor fundene registreres og tildækkes igen.
* Scenarie 1A; Overdækning - løsning med glasoverdækning for syn alene ovenfra med vejforlægning
* Scenarie 1B; Amfi - løsning hvor man går ned i niveau med det fundne med vejforlægning
* Scenarie 2; Tunnel - løsning hvor man går ned under kørebanen for besigtigelse og oplevelse

Scenarierne er også nærmere beskrevet i vedlagte notat omkring fordele, ulemper og økonomien. Men alle scenaier betyder også, at det allerede godkendte byrumsprojekt i forlængelse af [adresse] med springvang, pladsdannelsen og kiosken kan gennemføres, dog vil de 2 løsninger betyder mindre indskrænkninger ved en vejomlægning.

Ved valg af scenarie 1A, 1B eller 2 betyder dette, at der skal pågå en videre undersøgelse, projektering og tilbudsindhentning på det valgte projekt, inden der kan arbejdes videre. Dette betyder, at der også vil blive set på, om det er hensigtsmæssigt at omdefinere tidsplanen for hvornrå der arbejdet hvor henne, så man ikke begrænser sig for meget, i forhold til den videre løsnings udførelse. Derved dog således, at hele det planlagte pladsareal med kiosk, springvand og tilsvarende vejforløb kan gennemføres. Men at området omkring den nye formidlingsløsning, vil blive sat i bero indtil dette arebjde kan gennemføres i løbet af efteråret 2022 eller ind i 2023.

Dog kan den endelige udruling af hele projektet først endeligt afklares, når man kender til hvilket scenarie der ønskes arbejdet videre med.

Det er vigtigt for projektets fremdrift, at der indstilles et scenarie til videre bearbejdning nu, således projektet kan tilpasses og fortsætte uændret på de øvrige områder.

Fagchefen for Teknik og Plan indstiller, 27. januar 2022, pkt. 1:

at udvalget indstiller et af scenarierne til videre bearbejdning,

at det indstilles, at finansieringen søges samtidig med beslutningen om det indstillede scenarie, og

at sagen videresendes til Økonomiudvalget og Kommunalbestyrelsen med en tilrettet sagsfremstilling efter præsentationen.

Beslutning fra [adresse] Udvalg (§ 17, stk. 4), 27. januar 2022, pkt. 1:

Indstillingen godkendt. Udvalget indstiller scenarie 2 - tunnelløsning til videre bearbejdning.

Ella Poulsen og Esben Toft deltog ikke i behandling af punktet.

### Økonomi

Økonomien for de forskellige scenarier spænder fra 6,2 mio. kr. til 8,6 mio. kr. i vedlagte skitseforslag. Der skal hertil lægges omkostninger til handicaptilgængelighed samt mulighed for aflukning, som Midtbyudvalget gerne ser blive tilgodeset også, som betyder en merudgift på ca. 400.000 kr. Alene scenarie 0 - kan næsten afholdes indenfor den afsatte økonomi til TMI projektet på [adresse]. Dog er der tilgået nogle udgifter til undersøgelserne som pågår, der skal afholdes ekstraordinært i forhold til TMI budgettet allerede for nuværende.

De øvrige scenarier fremlægges, vil alle have betydelige udgifter som skal finansieres udenfor TMI budgettet.

### Direktionen indstiller,

at scenarie 2 indstilles til videre bearbejdning,

at der tilgodeses handicaptilgængelig og mulighed for aflukning om aftenen,

at det fundne ved krydset [adresse] mod øst ikke synligt bevares,

at der afsættes et rådighedsbeløb i 2022 på 9 mio. kr. til scenarie 2,

at der samtidig frigives 0,5 mio. kr. af det afsatte rådighedsbeløb til projektering m.v.,

at finansieringen sker med 4,5 mio. kr. af uforbrugte midler på anlægsprojekter i 2021, som tilføres kassebeholdningen i forbindelse med opgørelse af overførsler til 2022,

at 4,5 mio. kr. finansieres af kassebeholdningen, og

at indstillingen videresendes til Kommunalbestyrelsen.

Beslutning fra Økonomiudvalget, 10. februar 2022, pkt. 10:

Indstillingen anbefales.

Yannick Karlsen og Ole Schmidt afventer stillingtagen til Kommunalbestyrelsesmødet.

Borris Klausen deltog ikke i mødet.

### Beslutning

Indstillingen godkendt.